dh-unibe/image-text_koenigsfelden-charters-post-1500 huggingface dataset:
Allen den, dien disen brief ansehent odˀ hoͤrent lesen ✳ kùnt ich, Walthˀ von Iberg, ✳ daz ich mit gunst ✳ und
willen Ruͦdolf und Walthˀ, ✳ des kilchˀen ze Rote, ✳ von Iberg, ✳ die min rechten erben sint, ✳ gib und geben han, ✳ Margaretē,
minˀ tochtˀ, ✳ klostˀ vroͧwen ze Sant Kathˀinū, Sant Augustines orden, ✳ ze niesen, die wil si lebet ✳ min guͦt, das ich koͧft ✳ von
Uͦlrich, seligen, ✳ von Iberg, minē vettˀ, ✳ das gelegen ist ze Tegran ✳ in dē dorf,✳ und buwet es Joh̄s im Boͧngartē ✳ und giltet jerlich
zwen mût kˀnē ✳ und ✳ nùn ✳ fiertel rogen, ✳ iij huͤrn ✳ und drisig eigˀ. ✳ und wen si en ist, ✳ so sol das guͦt ✳ lidig sin ✳ und sol
vallen ✳ an Ruͦdolf, seligē, kint, ✳ mines bruͦdˀz gemeinlich. ✳ wir, die egenātē erben, ✳ Ruͦdolf und Walthˀ, ✳ widˀ sagen allen recht, ✳
geislichen und weltlichen, ✳ so die egenātē Margaretē bekùmbˀren mag, ✳ keinē weg ✳ an dem egeseitē lipgedinge. ✳ und des ze
einē urkùnde, ✳ so gib ich, Walthˀ, dˀ egenante, disen ✳ brief, besigeltē ✳ mit minē hangēden insigel. wir, die vorgeschriben
erben, Ruͦdolf und Walthˀ, geben oͧch disen brief, besigelten mit ùnser beider hangen insigel, ✳ ze einˀ warheit aller vorgeseitˀ sachen, ✳ der gegeben war, do ze Sant Kathˀinū, do man zalte von gottes gebùrte drizechen hundert jar und
dar nach im sech und drisgosten jare an sant Sixten tag. ✳
Staatsarchiv
AARGAU
wist um̄ j guͦt zuͦ
Togern̄ ✳ was deren vō
Yberg
Nͦ✳ 27 ✳
K
R 10
Königsf. 154 .